Vita:Almás-hegység

message: A Bánsági-hegyvidék szócikke szerint az Almás-hegység román neve :ro:Munții Almăjului, s legmagasabb pontja 1226 m magas, amely csúcsot én a Vârful Svinecea Mare csúcsnak sejtek. Azonban az Almás-hegységben erről a csúcsról nem tesz említést a magyar szócikk forrását adó Pallas nagylexikona, mert ezt a csúcsot a Szretinye-hegységhez tartozónak véli: http://mek.oszk.hu/00000/00060/html/097/pc009786.html#6. Mi akkor a felállás? Ezt tisztázás és a leendő wikidatásítás miatt is kérdezem. --Sphenodon vita 2013. július 31., 14:45 (CEST)
replies: text: A Pallas elég régi, én szívem szerint nem is használnám forrásként. - Tündi vita 2013. július 31., 15:07 (CEST)
Valóban régi, s óvatosan kell kezelni, de akkori szakemberek írták, így valamilyen alapja van a benne foglalt állításoknak, persze lehet, hogy az, ami alapján írták, jelenleg már nem állja meg szakmailag a helyét, de erről nincs információm. Viszont az is lehet, hogy többféle felfogás is létezik egymás mellett, s a román wiki az egyiket képviseli, de erről sincs információm. Vagy más a felfogás a magyar és a román szerzők között. Egyébként én is jobban örülnék, ha találnánk a Pallasnál frissebb forrásokat, információkat a hegységgel kapcsolatban, de amíg nincsenek, addig ez az ellentmondás fennáll. Számtalanszor tapasztaltam a geológiában, hogy ha valami régi, még nem biztos hogy rossz, sőt. A 19. századi és 20. század eleji geológusok gyakran precízebben és pontosabban írtak le bizonyos dolgokat, mint a maiak. S persze előfordul az is, hogy az akkori kevesebb ismeret miatt írtak olyan dolgokat is, amiket a jelenlegi ismeretek már nem támasztanak alá. Ezért örülnék friss forrásoknak. --Sphenodon vita 2013. július 31., 15:29 (CEST)

text: Nem látok irodalmat se a román, se az angol, se a német wikiben a Bánsági-hegyvidékkel foglalkozó szócikkeikben, egyedül a cseh és a lengyel wikiben találtam irodalmat, de ezekkel nem jutok előbbre a választ illetőn. A román wikin nincs irodalom a Munții Almăjului szócikkben. Keresek tovább. --Sphenodon vita 2013. július 31., 15:39 (CEST)
No, azt hiszem valamit megint okosodtam: habár forrás továbbra sincs, azt látom, hogy a :ro:Munții Banatului a román wiki szerint öt részből áll, s ezek között nem szerepel a magyar wikin Orsovai-hegység néven nevezett hegység, hanem feltehetően a :ro:Munții Almăjului részét képezi. Ez azt jelenti számomra és egyelőre (források nélkül!), hogy ami a magyar wikin Almási-hegység és Orsovai-hegység, az a román wikin együtt a Munții Almăjului. Mindez forrás nélküli információk alapján, azaz továbbra sem állítható biztosan, de a sejtések segíthetnek forrást találni. :) --Sphenodon vita 2013. július 31., 16:14 (CEST)

text: Továbbá az is felmerült bennem, hogy vajon az Orsovai-hegység szócikkben a hegység román neveként említett Munții Cernei elnevezése lehet, hogy inkább a Déli-Kárpátok szócikkben emlegetett Csernai-havasok román neve. Ezt a feltételezésemet támasztja alá a forrásolatlan román wiki :ro:Lista grupelor muntoase din Carpații Meridionali szócikkének ábrája is, ahol a Cerna feliratú síkidom nem ér el a Dunáig, s a nálam itthon levő, nem Cartographia-térképek éppen ebben a hiátusban ábrázolják az Orsovai-hegységet. Hűha, most teljesen össze vagyok zavarodva. --Sphenodon vita 2013. július 31., 17:15 (CEST)
Újabb információk:
* A Magyar Nagylexikonban (MNL) Almási-hegység (Munții Almăjului) és Orsovai-hegység [saját megjegyzésem: román név nélkül!] létezik. Az MNL-ben levő Almási-hegység leírása arra enged következtetni, hogy ez megegyezik a Pallas által Almás-hegységnek nevezett hegységgel, míg az MNL Orsovai-hegység cikkének témája megegyezik a Pallasban a Szretinye-hegység címen futó hegységgel, s az MNL-ben a Nagy-Szvinica (Svinecea Mare, 1224 m) az Orsovai-hegységhez soroltatik. , illetve 
* A Cartographia Világatlasz (2001/2002) a térképén oda írta be az Almási-hegység elnevezést, ahová az MNL a leírás alapján az Orsovai-hegységet tárgyalja, s a Cartographia ott nem ír ki nevet, ahová az MNL a leírás alapján az Almási-hegységet tárgyalja. (Cartographia Világatlasz, Budapest, 2001/2002, ISBN 963 352 528 4 CM)
* A Nagy Képes Földrajzi Világatlasz (Budapest: Térkép-Faragó Bt., Hibernia Nova Kft., Szarvas András, 2006, ISBN 963 7617 28 0 CM) szerint az Aldunai-hegyvidék = Lokva-hg. + Almás-hg. [egészen a Cserna folyóig!] + Orsovai-hg. [a Dunától kb. a Nagy-Szvinyicáig]. Tehát itt az MNL szerinti Orsovai-hegység északi részét és az MNL szerinti Almási-hegységet együtt Almás-hegységként értik, míg az MNL szerinti Orsovai-hegység déli részét nevezik Orsovai-hegységnek (nagyjából a Nagy-Szvinyicáig).
--Sphenodon vita 2013. augusztus 25., 20:05 (CEST)
thread_title:  Almás-hegység és a Munții Almăjului viszonya